rejauldu/bengali-wikipedia huggingface dataset:
ওবেদ এনকম্বাদিও (; জন্ম: ৭ ফেব্রুয়ারি ২০০৩) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব প্যারিসের হয়ে গোলরক্ষক হিসেবে খেলেন।  ২০২০ সালে, এনকম্বাদিও ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছেন।   প্রারম্ভিক জীবন  ওবেদ এনকম্বাদিও ২০০৩ সালের ৭ই ফেব্রুয়ারি তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  এনকম্বাদিও ফ্রান্স অনূর্ধ্ব-১৭, ফ্রান্স অনূর্ধ্ব-২০ এবং ফ্রান্স অনূর্ধ্ব-২৩ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২০ সালের ২৭শে ফেব্রুয়ারি তারিখে তিনি ডেনমার্ক অনূর্ধ্ব-১৭ দলের বিরুদ্ধে ম্যাচে ফ্রান্স অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3304679 এনকম্বাদিও ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ফ্রান্স অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:পারি ফুটবল ক্লাবের খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-২০ আন্তর্জাতিক ফুটবলার বিষয়শ্রেণী:ফ্রান্সের অলিম্পিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:প্যারিসের ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:লিগ ২-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:অর্দ্র নাসিয়োনাল দ্য মেরিতের নাইট বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:অলিম্পিক রৌপ্যপদক বিজয়ী ফরাসি বিষয়শ্রেণী:ফরাসি পুরুষ ফুটবলার
মর্লে বরো ইন্ডিপেন্ডেন্টস (এমবিআই) হল লিডস, ওয়েস্ট ইয়র্কশায়ারের একটি স্থানীয় রাজনৈতিক দল, যা ২০০৪ সালে প্রতিষ্ঠিত হয়েছিল।  লিডস সিটি কাউন্সিলে মরলে এবং প্রাক্তন মিউনিসিপ্যাল বরো অফ মর্লির বাসিন্দাদের স্বার্থের প্রতিনিধিত্ব করাই তাদের বিবৃত উদ্দেশ্য, যুক্তি দিয়ে যে তারা রক্ষণশীল সহ জাতীয় রাজনৈতিক দলগুলির দ্বারা "ওয়েস্টমিনস্টারে পার্টি লাইন টেনে নিয়ে যাওয়ার দ্বারা প্রভাবিত হয় না" পার্টি, লেবার পার্টি এবং লিবারেল ডেমোক্র্যাট।   তথ্যসূত্র   বিষয়শ্রেণী:২০০৪-এ প্রতিষ্ঠিত রাজনৈতিক দল বিষয়শ্রেণী:ইংল্যান্ডের স্থানীয় ভিত্তিক রাজনৈতিক দল বিষয়শ্রেণী:২০০৪-এ ইংল্যান্ডে প্রতিষ্ঠিত বিষয়শ্রেণী:উদ্ধৃতির জন্য অনাবৃত ইউআরএলসহ নিবন্ধ
বেঙ্গালুরু আন্ডারওয়ার্ল্ড হচ্ছে একটি ২০১৭ সালের ভারতীয় কন্নড় ক্রাইম ড্রামা চলচ্চিত্র, যা পিএন সত্য দ্বারা পরিচালিত। এতে প্রধান চরিত্রে অভিনয় করেছেন আদিত্য। পায়েল রাধাকৃষ্ণ এবং ড্যানিয়েল বালাজি পার্শ্ব চরিত্রে অভিনয় করেছেন।   পটভূমি  রাম/মালিক (আদিত্য) হচ্ছে একজন আন্ডারওয়ার্ল্ড ডন বেঙ্গালুরুতে রাজা হতে চান। কিন্তু অন্য গ্যাংয়ের কিছু লোক এটা ঘটুক তা চায় না। তিনি নিজের অবস্থান তৈরি না হওয়া পর্যন্ত লড়াই করেন। তিনি যেভাবে এলাকায় আবির্ভূত হন এবং যা কিছু করেন তাতে তাকে সমর্থন করেন।   অভিনয়ে    রাম/মালিক চরিত্রে আদিত্য  সিরিশার চরিত্রে পায়েল রাধাকৃষ্ণ  এসিপি টমাসের ভূমিকায় ড্যানিয়েল বালাজি   সাউন্ডট্র্যাক   ছবিটির সাউন্ডট্র্যাকের সঙ্গীত রচনা করেছেন অনুপ সিলিন। অ্যালবামটি দুটি সাউন্ডট্র্যাকে গঠিত।      তথ্যসূত্র   বিষয়শ্রেণী:ভারতীয় অপরাধ নাট্য চলচ্চিত্র বিষয়শ্রেণী:২০১০-এর দশকের কন্নড় ভাষার চলচ্চিত্র বিষয়শ্রেণী:ভারতীয় গ্যাংস্টার চলচ্চিত্র বিষয়শ্রেণী:২০১৭-এর চলচ্চিত্র
রুমানা আহমেদ (জন্ম: ২৯ মে, ১৯৯১) খুলনা জেলায় জন্মগ্রহণকারী বিশিষ্ট  বাংলাদেশী মহিলা ক্রিকেটার। বাংলাদেশ জাতীয় মহিলা ক্রিকেট দলের পক্ষে আন্তর্জাতিক ক্রিকেট খেলে থাকেন। ডানহাতি ব্যাটসম্যান এবং ডানহাতি লেগ ব্রেক বোলার তিনি। রুমানা বাংলাদেশের সেরা মহিলা অল-রাউন্ডারদের মধ্যে অন্যতম। বাংলাদেশের মহিলা ক্রিকেটের ইতিহাসে প্রথম ওডিআই হ্যাট্রিক করার বিরল কীর্তিগাথার রচয়িতা তিনি।   খেলোয়াড়ী জীবন  রুমানার একদিনের আন্তর্জাতিকে অভিষেক ঘটে ২০১২ সালের ২৫ আগস্টে আয়ারল্যান্ড মহিলা ক্রিকেট দলের বিরুদ্ধে। তার সেরা বোলিং পরিসংখ্যান হচ্ছে ভারতের বিপক্ষে ২০ রান দিয়ে ৪ উইকেট লাভ।  ২০১৬ সালে আয়ারল্যান্ড সফরে বাংলাদেশের পক্ষে তৃতীয় একদিনের আন্তর্জাতিকে ঐতিহাসিক হ্যাট্রিক করেন তিনি। বাংলাদেশের পক্ষে তার এ হ্যাট্রিকটি আন্তর্জাতিক ক্রিকেটে প্রথম। খেলায় তিনি ৩/২০ বোলিং পরিসংখ্যান গড়ে বাংলাদেশকে ১০ রানের নাটকীয় বিজয় এনে দেন ও ১-০ ব্যবধানে ওডিআই সিরিজ জয়ে সবিশেষ ভূমিকা রাখেন। তিনি একেএকে কিম গার্থ, ক্লার শিলিংটন ও মেরি ওয়ালড্রনকে আউট করেন। তাকে যোগ্য সঙ্গ দেন খাদিজা তুল কুবরা ও লেগ স্পিনার ফাহিমা খাতুন। তারা উভয়েই দুই উইকেট নেন। তন্মধ্যে ফাহিমা নিজস্ব সেরা বোলিং গড়েন ২/১৩। অপর বামহাতি স্পিনার নাহিদা আক্তার পান এক উইকেট। ওডিআই সিরিজে তিনি ম্যান অব দ্য সিরিজের পুরস্কার লাভ করেন।  রুমানার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগস্ট আয়ারল্যান্ড মহিলা ক্রিকেট দলের বিরুদ্ধে।   অধিনায়কত্ব  ১২ জানুয়ারি, ২০১৭ তারিখে সফরকারী দক্ষিণ আফ্রিকার বিপক্ষে অনুষ্ঠিত ৫ ওডিআইয়ের সিরিজে বাংলাদেশ দলের নেতৃত্ব দেন। খেলায় তিনি বল হাতে নিয়ে ৩২ রান দিয়ে কোন উইকেট না পেলেও ৩৭ রান সংগ্রহ করেন। ঐ খেলায় তার দল ৮৬ রানে পরাজিত হয়ে ০-১ ব্যবধানে পিছিয়ে পড়ে।   এশিয়ান গেমস  বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। রুমানা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম খেলোয়াড় ছিলেন। তিনি ব্যাট এবং বলে উভয়ই ভাল দক্ষতা দেখাতে সামর্থ্য হন।   তথ্যসূত্র    আরও দেখুন   ঋতু মণি  বাংলাদেশ জাতীয় মহিলা ক্রিকেট দল  মহিলাদের আন্তর্জাতিক ক্রিকেটে হ্যাট্রিকের তালিকা  ২০১৬ বাংলাদেশ মহিলা ক্রিকেট দলের আয়ারল্যান্ড সফর   বহিঃসংযোগ       বিষয়শ্রেণী:১৯৯১-এ জন্ম বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী বিষয়শ্রেণী:খুলনা থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী ক্রিকেটার বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার বিষয়শ্রেণী:বাংলাদেশের নারী ক্রিকেট অধিনায়ক বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:নারীদের একদিনের আন্তর্জাতিকে হ্যাট্রিক লাভকারী বিষয়শ্রেণী:২০১৪ এশিয়ান গেমসের পদক বিজয়ী
বাবা কেন চাকর ১৯৯৭ সালে মুক্তিপ্রাপ্ত একটি বাংলাদেশী পারিবার কেন্দ্রিক নাট্য চলচ্চিত্র। চলচ্চিত্রটি পরিচালনা, চিত্রনাট্য ও প্রযোজনা লিখেছেন রাজ্জাক এবং কাহিনি ও সংলাপ লিখেছেন জামান আখতার। এতে কেন্দ্রীয় চরিত্রে অভিনয় করেছেন রাজ্জাক, এছাড়াও অন্যান্য চরিত্রে অভিনয় করেছেন ডলি জহুর, বাপ্পারাজ, অমিত হাসান ও আঞ্জুমান আরা শিল্পী সহ অন্যান্যরা। চলচ্চিত্রের খালিদ হাসান মিলুর গাওয়া "আমার মতো এত সুখী নয়তো কারও জীবন" গানটি রাজ্জাকের কর্মজীবনের অন্যতম সেরা গান হিসাবে বিবেচিত হয়।  অভিনয়  রাজ্জাক  ডলি জহুর  বাপ্পারাজ  আঞ্জুমান আরা শিল্পী  মিঠুন  কাজল  অমিত হাসান  মজিদ বঙ্গবাসী  শর্বরী দাসগুপ্ত  আরিফুল হক  হারুন  আবুল হায়াত  তুষার খান  মর্জিনা  তিথিয়া  সংগীত  চলচ্চিত্রটির সুর ও সঙ্গীতায়োজন করেছেন বিশিষ্ট সংগীতজ্ঞ আলাউদ্দিন আলী এবং সবগুলো গান লিখেছেন মুহাম্মদ রফিকুজ্জামান।  পুনঃনির্মাণ চলচ্চিত্রটি ১৯৯৮ সালে একই নামে স্বপন সাহার পরিচালনায় ভারতে বাংলা ভাষায় পুনঃনির্মাণ করা হয়, যেখানে কেন্দ্রীয় চরিত্রে পুনরায় অভিনয় করেন রাজ্জাক।  তথ্যসূত্র  বহিঃসংযোগ
রিয়াল মাদ্রিদ রাগবি ছিলো রিয়াল মাদ্রিদ ফুটবল ক্লাবের রাগবি ইউনিয়ন শাখা। এটি ১৯২৪ সালে চালু করা হয়। তবে ১৯৪৮ এই শাখাটি বন্ধ করে দেওয়া হয়।El Real Madrid retoma su sección de rugby  ইতিহাস thumb|left|200px|প্রথম খেলা, রিয়াল মাদ্রিদ বনাম আতলেতিকো মাদ্রিদ, ১৯২৫  রিয়াল মাদ্রিদের রাগবি বিভাগটি ক্লাবের কিছু তরুণ সদস্য দ্বারা প্রতিষ্ঠিত হয়েছিল, তাদের মধ্যে সাবেক ফুটবলার ইউলজিও আরাঙ্গুরিন উল্লেখযোগ্য। ১৯২৫ সালের ১০ জানুয়ারি দলটি স্টেডিয়াম মেট্রোপলিটোনোতে তাদের প্রথম ম্যাচটি আতলেতিকো মাদ্রিদের বিপক্ষে খেলেছিল, যা রিয়াল মাদ্রিদ ২৭-০ গোলে জিতেছিল।Heraldo de Madrid, p.4, Hemeroteca Digital of Spanish National LibraryHeraldo de Madrid, p. 3, 10 Jan 1925 অস্তিত্বের প্রথম বছরগুলিতে রিয়াল মাদ্রিদ রাগবি চ্যামার্তিন, এল এস্তাদিও, এল ক্যাম্পো দে লস সুইয়োজোস এবং কনিলজাসের মতো বিভিন্ন স্থানে খেলেছিলেন।  thumb|right|১৯৩৪ কোপা দেল রে জয়ী দল  অর্জন  কোপা দেল রে = ১৯৩৪  তথ্যসূত্র  বিষয়শ্রেণী:রিয়াল মাদ্রিদ ফুটবল ক্লাব বিষয়শ্রেণী:স্পেনীয় রাগবি ইউনিয়ন দল বিষয়শ্রেণী:বিলুপ্ত রাগবি ইউনিয়ন দল
কানাডীয় বাংলাদেশী হচ্ছেন ঐসমস্ত বাংলাদেশী বংশোদ্ভূত কানাডীয় নাগরিক বা বাংলাদেশে জন্মগ্রহণকারী বাসিন্দা যারা স্থায়ীভাবে কানাডায় বসবাস করছেন।   জনমিতি  বাংলাদেশী বংশদ্ভোত কানাডীয় নাগরিকদের বর্তমান উপাত্ত পাওয়া না গেলেও কানাডার পরিসংখ্যান অনুযায়ী (২০১১ মোতাবেক)  সেদেশে ৩৪,০০০ বাংলাদেশী বংশদ্ভোত কানাডীয় বসবাস করছে। যদিও কিছু সূত্রে কানাডায় বাংলাদেশী বংশদ্ভোতদের সংখ্যা আরো কম দেখানো হয়। ২০১৬ সালের অনুযায়ী একটি বেসরকারি হিসাব মতে ৫০,০০০- ১,০০,০০০ বাংলাদেশী কানাডীয় দেশটিতে রয়েছে। বাংলাদেশী বংশদ্ভোত অধিকাংশ নাগরিক বৃহতর টরোন্টো এলাকা এবং মন্ট্রিঅলকে কেন্দ্র করে বাস করে।   আগমন বছর মোট আগত ২০০৬  ৪০১২ ২০০৭  ২৮৯৭ ২০০৮  ২৯৩৯ ২০০৯  ২১০৬ ২০১০  ৪৭২১ ২০১১  ২৬৯৪ ২০১২  ২৬৩৪ ২০১৩  ৩৭৯২ ২০১৪  ২২৩১ ২০১৫  ৩৩০১ ২০০৬-১৫ ৩১৩২৭  ২০০৬ থেকে ২০১৫ সাল পর্যন্ত ৩১,৩২৭জন বাংলাদেশী নাগরিক স্থায়ীভাবে বসবাসের জন্য কানাডায় পাড়ি দেয়।   উল্লেখযোগ্য বাংলাদেশী-কানাডীয়   ড. অমিত চাকমা, ইউনিভার্সিটি অফ ওয়েস্টার্ন ওন্টারিও-র প্রেসিডেন্ট; (অস্ট্রেলিয়া)। দক্ষিণপূর্ব বাংলাদেশের চাকমা জাতিগোষ্ঠী থেকে আগত।,  ড. ওয়াহিদুল হক (প্রয়াত), অর্থনীতিবিদ, বাংলাদেশের প্রাক্তন অর্থ মন্ত্রি। টরেন্টো বিশ্ববিদ্যালয়ের ইমিরেটাস অধ্যাপক।  লুতফর রহমান রিটন, প্রতিষ্ঠিত খ্যাতিমান ছড়াকার।  সাইফুল্লাহ মাহমুদ দুলাল, স্বনাম ধন্য কবি, গবেষক, লেখক, সাংবাদিক। দৈনিক ইত্তেফাকের কানাডাস্থ বিশেষ প্রতিনিধি।  ব্যারিষ্টার রেজাউর রহমান, খ্যাতিমান আইনজীবী, উপস্থাপক (আইন-আদালত), লেখক।  ডলি বেগম, এম পি পি, (এনডিপি), প্রভেনসিয়াল পার্লামেন্ট, অন্টারিও।  ড. মোজাম্মেল খান, প্রফেসর এবং সিনেট ডেপুটি স্পিকার, শেরিডান কলেজের স্কুল অব মেকানিক্যাল অ্যান্ড ইলেকট্রিক্যাল ইঞ্জিনিয়ারিং।  শহিদুল ইসলাম মিন্টু, লেখক, সাংবাদিক, সাংস্কৃতিক ব্যক্তিত্ব। দ্য বেঙ্গলী টাইমস, সাপ্তাহিক বাংলামেইলের সম্পাদক। সিইও, এন আর বি টেলিভিশন।  মাহবুব ওসমানী, সাংবাদিক, গণমাধ্যম ব্যক্তিত্ব। সম্পাদক, CBN24  এইচ.এম.ইকবাল, প্রখ্যাত উদ্যোক্তা এবং ঔকভিলি অন্টারিওতে অবস্থিত সুপরিচিত মিষ্টান ব্র্যান্ড প্রিমিয়াম সুইটস এর প্রতিষ্ঠাতা  নজরুল মিন্টু, সাংবাদিক, গ্রন্থাকার এবং গণমাধ্যম ন্যক্তিত্ব; দেশে বিদেশে'র প্রধান সপমাদক এবং দেশে বিদেশে টিভির সিইও  মকসুদ মোহাম্মদ, রাঁধুনি, রন্ধন প্রতিযোগী, রন্ধন শিক্ষক, উদ্যোক্তা  রণ মুস্তফা, এমটিভি'র স্কিন অনুষ্ঠানের হলিউড টিভি অভিনেতা  শামিত শোম, সসার খেলোয়াড়  নক্ষত্র, নৃত্যশিল্পী   আরও দেখুন    কানাডা–বাংলাদেশ সম্পর্ক   তথ্যসূত্র     বিষয়শ্রেণী:কানাডার জাতিগোষ্ঠী বিষয়শ্রেণী:এশীয় কানাডীয়   বিষয়শ্রেণী:দক্ষিণ এশীয় কানাডীয় বিষয়শ্রেণী:বাংলাদেশী কানাডীয়
ভ্যারিগেটেড্‌ প্লুশব্লু (বৈজ্ঞানিক নাম: Flos adriana (de Nicéville)) এক প্রজাতির মাঝারী আকারের ধূসর বাদামী এবং উজ্জ্বল ধাতব নীল রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য।   আকার   ভ্যারিগেটেড্‌ প্লুশব্লু এর প্রসারিত অবস্থায় ডানার আকার ৩৮-৪৪ মিলিমিটার দৈর্ঘের হয়।   বর্ণনা  পিছনের ডানায় একটি ছোট লেজ এবং একটি লতি বিদ্যমান। তবে লতিটি সুস্পষ্ট নয়। পিছনের  ডানার নিম্নতলে কোন ধাতব সবুজ টর্নাল আঁশ দেখা যায় না। ৬ ও ৭ নং ইন্টারস্পেসে অবস্থিত ডিসকাল ছোপগুলি অধিকতর অসংলগ্ন ও অনিয়মিত এবং ৬নং স্পেসে অবসিত ডিসকাল ছোপটির ভিটরের কিনারা সেল এর শে্যষভাগে অবসিত ছোপটির ভিটরের কিনারার সাথে এক সরলরেখায় অবস্থান করে না। সামনের ডানার শীর্ষভাগ সামান্য তীক্ষ্ণ। পুরুষ নমুনায় ডানার উপরতল কালচে চকচকে নীলচে বেগুনী এবং সামনের ডানার উপরিতলে শীর্ষভাগ থেকে টার্মেন অথবা প্বার্শপ্রান্ত বরাবর কালো সীমারেখা অথবা বর্ডার বর্তমান। টার্মেন অংশে এই কালো বরর‍্যডাওটি ২ মিমি যা শীর্ষভাগে চুড়া হয়ে গেছে(৩মিমি)। স্ত্রী নমুনার ডানার উপরিতল ফ্যাকাসে বেগুনী এবং অধিকতর চুড়া অথবা সিমারেখাযুক্ত।   আচরণ  এরা সাধারণত মাটির কাছাকাছিই ওড়ে। প্রায়শই এদের পাতার পচা দেহাবিশেশ এর উপর বসতে দেখা যায়। হিমালয়ের বিস্তৃর্ণ অঞ্চলে ৫৮০ থেকে ১০৯০ মিটার উচ্চতা পর্যন্ত অক্টোবর ও নভেম্বর মাস এ এই প্রজাতির উড়ান চোখে পড়ে।    তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বর্ষসেরা গান বিভাগে জি সিনে পুরস্কার হল ভারতের চলচ্চিত্রের জন্য জি সিনে এন্টারটেইনমেন্ট প্রদত্ত বাৎসরিক পুরস্কার। দর্শকদের ভোটে এই পুরস্কারের বিজয়ী নির্ধারিত হয়ে থাকে। ২০০৪ সাল থেকে জি সিনে পুরস্কারের অংশ হিসেবে বলিউডের বর্ষসেরা গানের জন্য এই পুরস্কার প্রদান করা হচ্ছে। ২০০৯ ও ২০১০ সালে পুরস্কার প্রদান বন্ধ ছিল, ২০১১ সাল থেকে পুনরায় এই পুরস্কার প্রদান চালু হয় এবং ২০১৫ সালে কোন পুরস্কার প্রদান করা হয়নি।  বিজয়ীদের তালিকা ১৯৯৭-২০০৭  বছর (আয়োজন) গান চলচ্চিত্র সঙ্গীত পরিচালক  ২০০৩  (৭ম) কাল হো না হো কাল হো না হো শঙ্কর-এহসান-লায়  ২০০৪  (৮ম) ধুম মাচালে ধুম প্রিতম চক্রবর্তী  ২০০৫  (৯ম) কাজরা রে বান্টি অউর বাবলি শঙ্কর-এহসান-লায়  ২০০৬  (১০ম) বিড়ি জ্বালাইলে ওমকারা বিশাল ভরদ্বাজ  ২০০৭  (১১তম) মওজাই মওজা জব উই মেট প্রিতম চক্রবর্তী   ২০১০-এর দশক  বছর (আয়োজন) গান চলচ্চিত্র সঙ্গীত পরিচালক  ২০১০  (১২তম) "মুন্নী বদনাম" দাবাং সাজিদ-ওয়াজিদ  ২০১১  (১৩তম) "চম্মক চাল্লু" রা.ওয়ান বিশাল-শেখর  ২০১২  (১৪তম) "রাধা" স্টুডেন্ট অফ দ্য ইয়ার বিশাল-শেখর  ২০১৩  (১৫তম) "তুমহি হো" আশিকী ২ মিথুন শর্মা  ২০১৫  (১৬তম) "প্রেম রতন ধন পায়ো" প্রেম রতন ধন পায়ো হিমেশ রেশামিয়া  ২০১৬  (১৭তম) "চান্না মেরেয়া" অ্যায় দিল হ্যায় মুশকিল প্রিতম চক্রবর্তী  ২০১৭  (১৮তম) "বারিশ" হাফ গার্লফ্রেন্ড তনিষ্ক বাগচী  ২০১৮  (১৯তম) "আঁখ মারে" সিম্বা তনিষ্ক বাগচী  ২০১৯  (২০তম) "আপনা টাইম আয়েগা" গল্লি বয় ডিভাইন ও ডাব শর্মা  "ঘুঙরু" ওয়ার "ফার্স্ট ক্লাস" কলঙ্ক "পল পল দিল কে পাস" পাল পাল দিল কে পাস "বেখেয়ালি" কবির সিং "বে মাহি" কেসরি  তথ্যসূত্র  বহিঃসংযোগ    বিষয়শ্রেণী:জি সিনে পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
শরিফা খান একজন বাংলাদেশি অবসরপ্রাপ্ত সরকারি কর্মকর্তা যিনি সর্বশেষ অর্থনৈতিক সম্পর্ক বিভাগের সিনিয়র সচিব হিসেবে দায়িত্ব পালন করেছেন। ইতঃপূর্বে তিনি পরিকল্পনা কমিশনের কৃষি, পানি সম্পদ ও পল্লী ইনস্টিটিউট বিভাগের সদস্য ছিলেন।  উল্লিখিত পদগুলি ছাড়াও তিনি বাণিজ্য মন্ত্রণালয়ের অতিরিক্ত সচিব (উন্নয়ন) এবং বাংলাদেশ ইনস্টিটিউট অব গভর্ন্যান্স অ্যান্ড ম্যানেজমেন্টের অনুষদ হিসেবে দায়িত্ব পালন করেন।   প্রাথমিক জীবন এবং শিক্ষা:  শরিফা খান টাঙ্গাইল জেলার মির্জাপুর উপজেলায় জন্মগ্রহণ করেন। ঢাকা বিশ্ববিদ্যালয় থেকে অর্থনীতিতে স্নাতক (সম্মান) এবং স্নাতকোত্তর ডিগ্রী সম্পন্ন করার পর তিনি ২৬ জানুয়ারী ১৯৯১  এ ৯ম ব্যাচে বাংলাদেশ সিভিল সার্ভিসে যোগদান করেন। তিনি অস্ট্রেলিয়ান ন্যাশনাল ইউনিভার্সিটি থেকে ডেভেলপমেন্ট ইকোনমিক্সে দ্বিতীয় স্নাতকোত্তর সম্পন্ন করেছেন।   কর্মজীবন  খান ২০১২ সালে বাণিজ্য মন্ত্রণালয়ের WTO সেলের পরিচালক হিসেবে দায়িত্ব পালন করেন। খান ২০১২ থেকে ২০১৭ সাল যুক্তরাজ্যে বাংলাদেশ হাইকমিশনে কাউন্সেলর হিসেবে দায়িত্ব পালন করেন। এ ছাড়া তিনি কৃষি মন্ত্রণালয়, বাংলাদেশ লোক প্রশাসন প্রশিক্ষণ কেন্দ্র (বিপিএটিসি) এবং ঢাকা জেলা প্রশাসকের কার্যালয়ে কাজ করেছেন।  ২০২০ সালে, খান বাণিজ্য মন্ত্রণালয়ের অতিরিক্ত সচিব (উন্নয়ন) ছিলেন। তিনি চীনের সাথে একটি মুক্ত বাণিজ্য চুক্তির বিরুদ্ধে যুক্তি দিয়েছিলেন।  তিনি পদাধিকার বলে বাংলাদেশ ইনফ্রাস্ট্রাকচার ফাইন্যান্স ফান্ড লিমিটেডের পরিচালক।  খান পরিকল্পনা কমিশনের সাবেক সদস্য। তিনি অর্থনৈতিক সম্পর্ক বিভাগের সচিব হিসেবে দায়িত্ব পালন করেন। ৩১ অক্টোবর ২০২৩ সালে তিনি একই বিভাগে সিনিয়র সচিব হিসেবে পদোন্নতি লাভ করেন।  ১০ মার্চ ২০২৪ সালে সরকার শরিফা খানকে যোগদানের তারিখ হতে পরবর্তী তিন বছরের জন্য বিশ্বব্যাংকের বিকল্প নির্বাহী পরিচালক হিসেবে নিয়োগ প্রদান করে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী সরকারি চাকরিজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:টাঙ্গাইল জেলার ব্যক্তি বিষয়শ্রেণী:বাংলাদেশের নারী সচিব বিষয়শ্রেণী:অস্ট্রেলীয় জাতীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের সচিব
মালিন্দি‌ মসজিদ স্টোন টাউন, জাঞ্জিবার, তানজানিয়ার একটি মসজিদ, যা বন্দরের কাছাকাছি অবস্থিত। এটি ১৮৩০-এর দশকে নির্মিত। তবে ধারণা করা হয় এটি একটি পুরাতন মসজিদের স্থানে নির্মিত হয়েছে, যা ১৭শ শতক বা তার আগের সময়ে নির্মিত হতে পারে।Mnara Mosque Zanzibar, Tanzania, Web of archnet (information on architecture in Islamic societies, run by Agha Khan Trust), lookup in March 2021 কিছু ভ্রমণ গাইড এটিকে ১৫শ শতকের বলে উল্লেখ করেছেন।  বর্তমান মসজিদটি ১৮৩৪-১৮৩৫ খ্রিস্টাব্দে / ১২৫০ হিজরি সালে মুহাম্মদ বিন আবদুলকাদির আল-মানসাবি কর্তৃক নির্মিত হয়, যিনি সোমালিয়ার বেনাদির উপকূলের একজন ধনী ব্যবসায়ী ছিলেন। তিনি ১৮২০ থেকে ১৮৪০ সালের মধ্যে জাঞ্জিবারে ব্যবসা পরিচালনা করতেন। মসজিদটি ১৮৪১ এবং ১৮৯০ সালে দুইবার সম্প্রসারিত করা হয়।archnet.org  মসজিদটিতে কিছু অনন্য স্থাপত্য বৈশিষ্ট্য রয়েছে। এর মধ্যে একটি শঙ্কু-আকৃতির মিনার (পুরো পূর্ব আফ্রিকায় এ ধরনের মিনারের সংখ্যা মাত্র তিনটি) এবং একটি বর্গাকার প্ল্যাটফর্ম অন্যতম।   আরও দেখুন    তানজানিয়ায় ইসলাম   তথ্যসূত্র   বিষয়শ্রেণী:জাঞ্জিবার সিটি বিষয়শ্রেণী:আফ্রিকায় সুন্নি ইসলাম বিষয়শ্রেণী:১৮৩০-এর দশকে সম্পন্ন মসজিদ বিষয়শ্রেণী:উইকিউপাত্তে স্থানাঙ্ক আছে
কচুয়া দক্ষিণ বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।   আয়তন  কচুয়া দক্ষিণ ইউনিয়নের আয়তন ২,৬২৩ একর।   জনসংখ্যার উপাত্ত  ২০১১ সালের পরিসংখ্যান অনুযায়ী কচুয়া দক্ষিণ ইউনিয়নের জনসংখ্যা ১৮,৮০২ জন। এর মধ্যে পুরুষ ৮,৯১৭ জন এবং মহিলা ৯,৮৮৫ জন। মোট পরিবার ৩,৫৮৬টি।   অবস্থান ও সীমানা  কচুয়া উপজেলার মধ্যাংশে কচুয়া দক্ষিণ ইউনিয়নের অবস্থান। এ ইউনিয়নের উত্তরে কচুয়া উত্তর ইউনিয়ন, পশ্চিমে পালাখাল মডেল ইউনিয়ন, দক্ষিণ-পশ্চিমে কাদলা ইউনিয়ন, দক্ষিণে কচুয়া পৌরসভা ও কড়ইয়া ইউনিয়ন এবং পূর্বে কুমিল্লা জেলার চান্দিনা উপজেলার জোয়াগ ইউনিয়ন ও বরকরই ইউনিয়ন অবস্থিত।   প্রশাসনিক কাঠামো  কচুয়া দক্ষিণ ইউনিয়ন কচুয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী কচুয়া দক্ষিণ ইউনিয়নের সাক্ষরতার হার ৫১.৫%।   আরও দেখুন   কচুয়া উপজেলা, চাঁদপুর  কচুয়া থানা, চাঁদপুর  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:কচুয়া (চাঁদপুর) উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
তাতিবাহার রেলওয়ে স্টেশনটি আসামের লখিমপুর জেলার একটি প্রধান রেলওয়ে স্টেশন। এর কোড টিবিএইচ । এটি নারায়ণপুর শহর এবং আশেপাশের এলাকায় পরিসেবা প্রদান করে।স্টেশনটি তিনটি প্ল্যাটফর্ম নিয়ে গঠিত।Strengthening railway infrastructure and boosting connectivity in North East   প্রধান ট্রেন    কামাখ্যা-মুরকংসেলেক লাচিত এক্সপ্রেস  রাঙ্গাপাড়া উত্তর-মুরকংসেলেক যাত্রী  ডেকারগাঁও-মুরকংসেলেক যাত্রী  নাহারলাগুন-গুয়াহাটি ডনি পোলো এক্সপ্রেস  নাহারলাগুন - গুয়াহাটি শতাব্দী এক্সপ্রেস  অরুণাচল এসি সুপারফাস্ট এক্সপ্রেস   তথ্যসূত্র   বিষয়শ্রেণী:আসামের রেলওয়ে স্টেশন বিষয়শ্রেণী:রাঙ্গিয়া রেলওয়ে বিভাগ
নিশিকান্ত কামাত নিশিকান্ত কামাত (১৭ জুন ১৯৭০ - ১৭ আগস্ট ২০২০) ছিলেন একজন ভারতীয় চলচ্চিত্র নির্মাতা ও অভিনেতা। 'দৃশ্যম’, ‘মাদারি’-সহ একগুচ্ছ হিট ছবির পরিচালক তিনি।  মারাঠি ভাষায় তার প্রথম ছবি, মনস্তাত্ত্বিক নাটকের ভিত্তিতে ২০০৫ খ্রিস্টাব্দে নির্মিত ডোম্বিভালি ফাস্ট সিনেমায় তার অভিনয় খ্যাতি এনে দেয়, জাতীয় পুরস্কার লাভ করেন। কারণ ওই বছরের সবচেয়ে বড় মারাঠি চলচ্চিত্র ছিল। তিনি ছবিটি তামিল ভাষায়  আর. মাধবনের সাথে 'ইভানো ওরুভান'নামে পুনঃনির্মাণ করেন।  তিনি মারাঠি চলচ্চিত্র সাচ্চা আত ঘরাতেও অভিনয় করেছিলেন।   ২০০৬ খ্রিস্টাব্দের মুম্বাই হামলার উপর ভিত্তি করে নির্মিত "মুম্বাই মেরি জান" চলচ্চিত্রে তার বলিউডে আত্মপ্রকাশ ঘটে। হিন্দিতে চিত্রায়িত ছবিটি ফিল্মফেয়ার পুরস্কার লাভ করেছিল।  তিনি জন আব্রাহাম অভিনীত জনপ্রিয় চলচ্চিত্র ফোর্স পরিচালনা করেন এবং  বিদ্যুৎ জামওয়ালের চলচ্চিত্রে অভিষেক হয়। এটি ছিল তামিল সিনেমা কাখা কাখা র রিমেক। জন আব্রাহাম অভিনীত ‘রকি হ্যান্ডসাম’ ছবিরও পরিচালক ছিলেন তিনি। ওই ছবিতে এক নেগেটিভ চরিত্রে অভিনয়ও করেছিলেন নিশিকান্ত।  ১৯৭০ খ্রিস্টাব্দের ১৭ জুন মহারাষ্ট্রের দাদারে এক মারাঠি পরিবারে জন্ম হয় নিশিকান্ত কামাতের। তিনি মুম্বাইয়ের উইলসন কলেজ এবং রামনারায়ণ রুইয়া কলেজের প্রাক্তন ছাত্র ছিলেন। সেখানে অপেশাদার থিয়েটার অভিনয় করে সুনাম অর্জন করেন। তাঁর পরিচালিত প্রথম হিন্দি ছবি ‘হাওয়া আনে দে’ মুক্তি লাভ করে ২০০৪ খ্রিস্টাব্দে। বহু মরাঠি এবং হিন্দি ছবি পরিচালনা করেছেন তিনি। মারাঠি, তামিল এবং বলিউড— তিন রকম ছবির আঙিনাতেই কামাত যে বেশ স্বাচ্ছন্দ্য বোধ করতেন।  তবে তাঁর কেরিয়ার গ্রাফে সবচেয়ে উল্লেখযোগ্য ছবি হল ‘দৃশ্যম’, যা মুক্তি পেয়েছিল ২০১৬ খ্রিস্টাব্দে।অজয় দেবগণ, তব্বু অভিনীত এই মনস্তাত্বিক ছবি বক্স অফিসে অভূতপূর্ব সাফল্য লাভ করেছিল।  বেশ কিছুদিন তিনি 'সিরোসিস অফ লিভার' রোগে আক্রান্ত ছিলেন এবং সেই কারণে তাকে ২০২০ খ্রিস্টাব্দের ৩১ জুলাই হায়দ্রাবাদের এক বেসরকারি হাসপাতালে ভর্তি করা হয়। কিন্ত পরে কোভিড-১৯ এর উপসর্গে আইসিইউতে রাখা হয়। কিন্তু শেষে ১৭ আগস্ট ৫০ বছর বয়সে প্রয়াত হন।    চলচ্চিত্রের তালিকা  বছরচলচ্চিত্র ভাষাপরিচালক লেখক অভিনেতাNotes২০০৪হাওয়া আনে দেহিন্দি  As Chabiaসাচ্চা আত ঘরাতমারাঠি    ২০০৫ডোম্বিভালি ফাস্টমারাঠি  Inspired by Falling Down২০০৬এভানো ওরুভানতামিল  Remake of Dombivali Fast২০০৮মুম্বই মেরী জানহিন্দি  ২০১১404 Error Not Foundহিন্দি  ফোর্সহিন্দি  Remake of Kaakha Kaakha (2003)২০১৪লয় ভারীমারাঠি  ২০১৫দৃশ্যমহিন্দি  Remake of Drishyam২০১৬রকি হ্যান্ডসামহিন্দি    Remake of The Man from Nowhere (2010)মাদারীহিন্দি  ২০১৭Fugayমারাঠি  ড্যাডিহিন্দি  As Inspector Vijaykar Nitinজুলি টুহিন্দি  As Film Director Mohit২০১৮ভবেশ জোশীহিন্দিAs Rana   টেলিভিশন    দ্য ফাইনাল কল - সৃজনশীল প্রযোজক (২০১৯)  রংবাজ ফিরসে - সৃজনশীল প্রযোজক   পুরস্কার এবং মনোনয়ন    ২০০৬ খ্রিস্টাব্দে ডোম্বিভালি ফাস্টের জন্য মারাঠিতে সেরা পূর্ণদৈর্ঘ্য চলচ্চিত্রের জন্য জাতীয় চলচ্চিত্র পুরস্কার    তথ্যসূত্র   বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:মহারাষ্ট্রের চিত্রনাট্যকার বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:মহারাষ্ট্রের অভিনেতা বিষয়শ্রেণী:তামিল চলচ্চিত্র পরিচালক বিষয়শ্রেণী:মারাঠি চলচ্চিত্র পরিচালক বিষয়শ্রেণী:মারাঠি চলচ্চিত্র অভিনেতা বিষয়শ্রেণী:২০২০-এ মৃত্যু বিষয়শ্রেণী:১৯৬৯-এ জন্ম
Sometimes also  ১৯০৪ সালের ৮–৯ ফেব্রুয়ারি সংঘটিত হয় এবং এর মধ্য দিয়ে রুশ-জাপান যুদ্ধ শুরু হয়। মাঞ্চুরিয়ার পোর্ট আর্থারে অবস্থানরত রুশ নৌবহরের ওপর জাপানি নৌবাহিনীর অতর্কিত আক্রমণের মধ্য দিয়ে এই যুদ্ধ শুরু হয় এবং পরের দিন সকালে খোলা সাগরে একটি বড় ধরনের সংঘর্ষ হয়। ১৯০৪ সালের মে মাস পর্যন্ত পোর্ট আর্থারের আশেপাশে ছোটোখাট সংঘর্ষ চলতে থাকে। এই খণ্ডযুদ্ধটি অমীমাংসিতভাবে শেষ হয়, যদিও শেষ পর্যন্ত রুশ-জাপান যুদ্ধে জাপানই চূড়ান্তভাবে বিজয়ী হয়।   তথ্যসূত্র
ডান|থাম্ব| বোদ্রুগানের অস্ত্র, আর্জেন্ট, তিনটি বেন্ডলেট গুল স্যার উইলিয়াম বোদ্রুগান (সি. ১৩৯৮ - ২৪ ডিসেম্বর ১৪৪১) একজন ইংরেজ রাজনীতিবিদ ছিলেন।   পরিবার  তিনি এমপি উইলিয়াম বোদ্রুগানের ছেলে।   কর্মজীবন  তিনি ১৪২০, ১৪২৬, ১৪২৯, ১৪৩১ এবং ১৪৩৩ সালে কর্নওয়ালের জন্য ইংল্যান্ডের সংসদের সদস্য (এমপি) ছিলেন। তিনি কর্নওয়ালের শেরিফ এবং কর্নওয়ালের জন্য শান্তির ন্যায়বিচারও ছিলেন।   তথ্যসূত্র   বিষয়শ্রেণী:কর্নওয়ালের ইংল্যান্ডের সংসদ সদস্য (প্রাক-১৭০৭) বিষয়শ্রেণী:ইংরেজ শান্তির বিচারপতি বিষয়শ্রেণী:ইংল্যান্ডের সংসদ সদস্য ১৪২০ বিষয়শ্রেণী:জন্মের সাল অনিশ্চিত বিষয়শ্রেণী:১৪৪১-এ মৃত্যু বিষয়শ্রেণী:১৩৯০-এর দশকে জন্ম বিষয়শ্রেণী:বোদ্রুগান পরিবার বিষয়শ্রেণী:ইংল্যান্ডের সংসদ সদস্য ১৪২৬ বিষয়শ্রেণী:ইংল্যান্ডের সংসদ সদস্য ১৪২৯ বিষয়শ্রেণী:ইংল্যান্ডের সংসদ সদস্য ১৪৩১ বিষয়শ্রেণী:ইংল্যান্ডের সংসদ সদস্য ১৪৩৩
বেগম পুর () ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বেগম পুর শহরের জনসংখ্যা হল ২২,৮২৮ জন। এর মধ্যে পুরুষ ৫৫%, এবং নারী ৪৫%।  এখানে সাক্ষরতার হার ৬৪%, । পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে বেগম পুর এর সাক্ষরতার হার বেশি।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া